Koeweit (Arabies: الكويت, al-Kuwait, [ɪl‿ɪkweːt] of [lɪkweːt]), amptelik die Staat Koeweit (دولة الكويت, Dawlat al-Kuwait, luister (hulp·inligting)), is 'n staat in die Midde-Ooste en Wes-Asië. Die land is aan die spits van die Persiese Golf (hier "Arabiese Golf" genoem) net suid van die Sjatt al-Arab (saamvloei van beide die Eufraat en Tigrisrivier) se monding, geleë. Dit lê noordoos van Saoedi-Arabië, suidoos van Irak en suidwes van Iran. Koeweit beslaan 'n oppervlakte van 17 818 km² en het 'n bevolking van 4 621 638 in 2016 gehad. Die hoofstad en grootste stad is Koeweitstad, met die Al Hamra-toring. Die amptelike taal is Arabies en van die belangrikste etniese groepe sluit in Arabiere en Bedoeïene. Koeweit beskik oor 'n groot aantal immigrante wat sowat 69% van die land se bevolking vorm.
Volkslied: النشيد الوطني
Grootste stad Koeweitstad
Emiraat Al Hasa
• Anglo-Ottomaanse ooreenkoms
17 818 km2 (152ste)
4 621 638 (128ste)
518,5 / myl2
$312,100 miljard (58ste)
$66 387 (5de)
$137,591 miljard (55ste)
$29 267 (8ste)
MOI (2017) 0,803 (56ste) – baie hoog
Geldeenheid Dinar (KWD)
- Somertyd AST / KSA (UTC+3)
Nasa-Satellietbeeld van Koeweit
Kaart van Koeweit
In 1938 is ruoliereserwes in kommersiële hoeveelhede ontdek. Vanaf 1946 tot 1982 het die land 'n grootskaalse opknapping ondergaan. In die 1980's het Koeweit 'n tydperk van geopolitieke instabiliteit en ekonomiese krisis as gevolg van die ineenstorting van die aandelemark beleef. In 1990 is Koeweit deur sy buurland Irak onder Saddam Hoesein binnegeval en toe geannekseer. Die Irakse besetting is in 1991 deur 'n militêre koalisie onder leiding van die Verenigde State tydens die Golfoorlog beëindig. Koeweit is 'n belangrike nie-NAVO bondgenoot van die Verenigde State. Dit is ook 'n vername bondgenoot van ASEAN en handhaaf ook sterk bande met die Volksrepubliek China. Koeweit is 'n lidland van die Verenigde Nasies, Beweging van Onverbonde Lande, Arabiese Liga, Organisasie van Islamitiese Samewerking, OPUL en die Samewerkingsraad van die Arabiese Golflande.
Koeweit is 'n grondwetlike monargie met 'n semi-demokratiese politieke stelsel. Die land beskik oor 'n hoë-inkomste ekonomie, geborg deur die wêreld se sesde grootste ruoliereserwes. Die Koeweitse dinar is die geldeenheid met die hoogste waarde wêreldwyd. Volgens die Wêreldbank het die land die vierde hoogste inkomste per capita. Die grondwet is in 1962 afgekondig. Kuwait Airways is die nasionale vlagdraerlugredery met sy spilpunt op Koeweit Internasionale Lughawe in Koeweitstad.
↑ (en) "Nationality by Religion in Kuwait 2018". Statistic PACI. Geargiveer vanaf die oorspronklike op 13 Maart 2014. Besoek op 20 November 2019.
↑ (en) "Population of Kuwait". Kuwait Government Online. 2013. Geargiveer vanaf die oorspronklike op 17 Januarie 2013.
↑ 3,0 3,1 3,2 3,3 (en) "Kuwait". Internasionale Monetêre Fonds. Oktober 2019. Besoek op 20 November 2019.
↑ (en) "2018 Human Development Report" (PDF). United Nations Development Programme. 2018. Besoek op 20 November 2019.
↑ (en) "Kuwait". Central Intelligence Agency. Besoek op 20 November 2019.
↑ (en) Associated Press. "U.S. tightens military relationship with Kuwait". nl.newsbank.com. Besoek op 20 November 2019.
↑ (en) Times, Global. "KUNA : Kuwait calls for stronger GCC-ASEAN partnership – Politics – 28/09/2017". www.kuna.net.kw.
↑ (en) "China and Kuwait agree to establish strategic partnership". GBTIMES.
↑ (en) "10 Most Valuable Currencies in the World". Silicon India. 21 Maart 2012. Geargiveer vanaf die oorspronklike op 16 Maart 2015.
↑ (en) Ibrahim Ahmed Elbadawi, Atif Abdallah Kubursi. "Kuwaiti Democracy: Illusive or Resilient?" (PDF). American University of Beirut. p. 7. Geargiveer vanaf die oorspronklike (PDF) op 23 September 2015. Besoek op 12 Maart 2016. AS1-onderhoud: Gebruik authors-parameter (link)
↑ (en) "Kuwait". Reporters without Borders. Geargiveer vanaf die oorspronklike op 13 Julie 2016. Besoek op 12 Maart 2016.
↑ (en) "Kuwait's Democracy Faces Turbulence". Wall Street Journal. Geargiveer vanaf die oorspronklike op 26 Junie 2016. Besoek op 12 Maart 2016.
(en) "Kuwait". Encyclopædia Britannica. 11 Oktober 2016. Besoek op 20 November 2019.
(en) "Kuwait". Central Intelligence Agency. Besoek op 20 November 2019.
(en) Toerisme-inligting oor Koeweit op Wikivoyage
Ontsluit van "https://af.wikipedia.org/w/index.php?title=Koeweit&oldid=2076581"